Olje for utvikling

Olje for utvikling (OFU) er et prosjekt som ble satt i gang av Norges regjering i september 2005. Prosjektet har som formål å overføre norske erfaringer innen petroleumsforvaltning på en måte som bidrar til at petroleumsressurser fører til varig reduksjon av fattigdom i utviklingslandene. Det skal også bidra til at utvinning av ressursene skjer på en miljømessig forsvarlig måte. Olje og gass spiller i dag en viktig rolle for mange utviklingsland. Tilgangen på petroleumsressurser har vist seg å være en viktig inntektskilde, og kan om forekomstene forvaltes forsvarlig stimulere til økonomisk og sosial utvikling. Det har imidlertid i mange tilfeller vist seg vanskelig å konvertere olje til velferd for befolkningen, og mange utviklingsland er fanget i «ressursforbannelsen».

OFU skal fases ut innen 2024.

 Referanser 

 Eksterne lenker 
 Norad – offisielt nettsted
 Olje for utvikling

Kategori:Petroleumsvirksomhet i Norge
Kategori:Norsk utviklingshjelp